Каква е процедурата след като съм осъден от банка за не погасяване на сума от 2000лв?  

Нямам собственост на мое име.  

Ще ми направят запор на заплатата ли?




Банков заем
===========

 

Следва да бъде образувано изпълнително дело въз основа на издадения изпълнителен лист и влязлото в сила съдебно решение или заповед за изпълнение. Съдебният изпълнител ще провери имущественото Ви положение, като има право да наложи запор на трудовото Ви възнаграждение, както и на банковите Ви сметки. Сумата в размер на минималната работна заплата е несеквестируема. За повече яснота можете да прегледате чл. 446 от ГПК /Гражданско процесуалния кодекс/. 


“Ако изпълнението е насочено върху трудовото възнаграждение или върху друго каквото и да е възнаграждение за труд, както и върху пенсия, чиито размери са над минималната работна заплата, може да се удържа само:  

1. ако осъденото лице получава месечно възнаграждение в размер между минималната работна заплата и двукратния размер на минималната работна заплата – една трета част, ако е без деца, и една четвърт част, ако е с деца, които издържа;  

2. ако осъденото лице получава месечно възнаграждение в размер между двукратния размер на минималната работна заплата и четирикратния размер на минималната работна заплата – една втора част, ако е без деца, и една трета част, ако е с деца, които издържа;  

3. ако осъденото лице получава месечно възнаграждение в размер над четирикратния размер на минималната работна заплата – горницата над двукратния размер на минималната работна заплата, ако е без деца, и горницата над два пъти и половина размера на минималната работна заплата, ако е с деца, които издържа.  

(2) (Нова – ДВ, бр. 50 от 2008 г., в сила от 01.03.2008 г.) Месечното трудово възнаграждение по ал. 1 се определя, след като се приспаднат дължимите върху него данъци и задължителни осигурителни вноски.  

(3) (Предишна ал. 2 – ДВ, бр. 50 от 2008 г., в сила от 01.03.2008 г.) Ограниченията по ал. 1 не се отнасят до задължения за издръжка. В тези случаи присъдената сума за издръжка се удържа изцяло, а удръжките по ал. 1 за другите задължения на осъдения и за задължения за издръжка за минало време се правят върху остатъка от всичките му доходи.”


Поздрави,  

адв. Николина Митова  

0898 303092




Съдебният изпълнител може да провери в имотния и търговския регистър, също така да провери относно наличието на МПС на Ваше име и да изпрати запорни съобщения до съответните банки. Възможно е и да изиска информация от НОИ и НАП относно трудови договори, сключени от Вас. 


Поздрави,  

адв. Николина Митова  

0898 303092


